open-index/open-wikipedia-markdown huggingface dataset:
Etila akrilato

**Etila akrilato** aŭ **C5H8O2** estas kemia kombinaĵo, apartenanta al la funkcia grupo de la esteroj de la akrilata acido kaj etanolo. Etila akrilato estas senkolora, brulema likvaĵo kun penetranta odoro, uzata en la produktado de farboj, tekstilaĵoj kaj fibroj kaj en la fabrikado de kosmetikaĵoj kaj farmaciaĵoj. Kutime ĝi estiĝas per kondensiĝa reakcio aŭ per esterigo de Fischer-Speyer kun sulfata acido kiel katalizilo. Etila akrilato estas malmulte solvebla en akvo, sed tute solvebla en alkoholo, duetila etero, kloroformo kaj plejmulto el la organikaj solvantoj. Etila akrilato reakcias kun fortaj oksidigagentoj kaj fortaj bazoj kaj posedas antifungajn kaj antibakteriajn proprecojn.

## Sintezoj 
### Sintezo 1 
* Preparado per agado de akrilata acido kaj etila alkoholo:

### Sintezo 2 
* Preparado per traktado de *akrilata anhidrido* kaj etila alkoholo:

### Sintezo 3 
* Preparado per reakcio de akrilata acido kaj *etila klorido*:

### Sintezo 4 
* Preparado per interagado de natria akrilato kaj *etila klorido*:

### Sintezo 5 
* Preparado per interagado de furfurila akrilato kaj etila formiato:

### Sintezo 6 
* Preparado per acida transesterigo inter akrilata acido kaj etila benzoato:

### Sintezo 7 
* Preparado per alkohola transesterigo inter metila akrilato kaj etila alkoholo:

## Reakcioj 
### Reakcio 1 
* Hidrolizo de la *etila akrilato*:

### Reakcio 2 
* Sapigo de la *etila akrilato*:

### Reakcio 3 
* Reakcio per acida transesterigo kun formiata acido:

### Reakcio 4 
* Reakcio per alkohola transesterigo kun etila alkoholo:

### Reakcio 5 
* Reduktigo de la *etila akrilato*:

### Reakcio 6 
* Reakcio kun NH3:

### Reakcio 7 
* Reakcio kun HCl:

## Literaturo 
* Health Effect Assessments of the Basic Acrylates
* Toxic substances control act
* Eighth Annual Report on Carcinogens
* Industrial Solvents Handbook, Revised And Expanded
* The Chemistry of Printing Inks and Their Electronics and Medical Applications
* Toxic Beauty: The hidden chemicals in cosmetics and how they can harm us
* Code of Federal Regulations
* Food Chemicals Codex

## Referencoj 
Kategorio:Monomeroj
akrilato
Kategorio:Akrilatoj
Kategorio:Akrilataj esteroj
Kategorio:Larmigaj gasoj
Lajos Csuha

**Lajos Csuha** [lajoŝ ĉuha], laŭ hungarlingve kutima nomordo **Csuha Lajos** estas hungara aktoro, voĉoaktoro, muzikalkantisto, komponisto, gitaristo. Lia filino estis Bori Csuha.

Lajos Csuha  naskiĝis la  en Himesháza.

## Biografio 
Lajos Csuha frekventis industrian mezlernejon, poste li soldatiĝis. Tiutempe li estis ravita de la tutmondaj kaj hungaraj gitaristoj, post la civiliĝo li eklaboris en fabriko, kie li estis ano en la fabrika amatora teatro, krome li aliĝis al ŝlagrorkestroj. Li muzikadis inter 1968 kaj 1980 en diversaj sukcesaj ŝlagrorkestroj. En 1975 li ricevis rolojn en Operetoteatro (Budapeŝto). En 1980 li partoprenis en fondo de muzikala teatro, kie li ankaŭ komponadis. Pro malstabileco de la teatro la membroj aliĝis al la Operetoteatro. Li ofte estas ankaŭ voĉoaktoro. Li ricevis premion en 2008. Li havas edzinon, kiu naskis filinon.

## Elektitaj teatraj roloj 
* Jesus Christ Superstar - titolrolo (unue en Hungario en Budapeŝto, 1972)
* *Evita* - Dolan (unue en Hungario en Budapeŝto, 1980)
* *Sztárcsinálók* - apostolo Petro
* Romeo kaj Julieta - Capulet (opereta versio)
* Somermeznokta sonĝo - Vackor (opereta versio)

## Elektitaj filmaj roloj 
* *Kisváros* (televizia serio, 1998–2000)
* *Argo* (2004)

## Fontoj 
* hungarlingva biografio kun foto
* hungarlingva biografieto
* [video(https://eo.wikipedia.org/wiki/video)j kaj biografio]
* roloj
* voĉoaktoraj roloj

## Referencoj 
Kategorio:Hungaraj aktoroj
Kategorio:Hungaraj voĉoaktoroj
Kategorio:Hungaraj muzikalkantistoj
Kategorio:Hungaraj komponistoj
Kategorio:Hungaraj gitaristoj
Muzeo de Normandio

La **Muzeo de Normandio** () estas municipa muzeo de Caen en departemento Calvados en regiono Normandio. Fondita en 1946, ĝi estis malfermita ene de la muroj de la Kastelo de Caen en 1963. Unue dediĉita al etnografio, la muzeo plivastiĝis al arĥeologio, kun ĉambro malfermita en 1968, kaj kolektoj kiuj pliriĉiĝis per multnombraj eltrovoj faritaj en la departemento ĝis la 1980-aj jaroj. La Muzeo de Belartoj de Caen instaliĝis ene de la muroj de la kastelo kaj malfermis en junio 1970.

La kolektitaj posedaĵoj atingas en 2001 pli ol  objektojn kaj bildigas la materian kaj kulturan evoluojn de la Normanda popolo de la Prahistorio ĝis la 20-a jarcento.

Por akompani daŭran politikon de portempaj ekspozicioj ekde la fino de la 1970-aj jaroj, la muzeo ricevis specialan atenton per la konstruado, ene de la muroj de la kastelo, de ĉambroj nomitaj de la remparo en la fruaj 2000-aj jaroj kaj la plibonigo de la preĝejo Saint-Georges kiel centra akceptejo por la muzeoj kaj la kastelo, kaj ankaŭ kiel loko de interpretado de la retejo.

## Bildgalerio 

Plan du musée de Normandie.png|Plano de la muzeo
Musee Normandie Caen deesse mere Saint Aubin.JPG|Statuo de patrina diino el Saint-Aubin-sur-Mer
Armoire musée Normandie.JPG|Normanda ŝranko
Musée Normandie métier tisser.JPG|Ŝpinilo

## Vidu ankaŭ 
* Kastelo de Caen

## Eksteraj ligiloj 
* 
* Les Normands, peuple d'Europe  ()

Kategorio:Konstruaĵoj en Caen
Normandio
Normandio
Kategorio:Organizaĵoj fonditaj en 1946
Kategorio:Kultura antropologio
Kategorio:Muzeoj fonditaj en 1940-1949
Tomáš Stano

**Tomáš STANO** (naskiĝis la  en Liptovský Mikuláš, Slovakio) estas slovaka esperantisto. Li esperantiĝis en 2013, kaj nun li estas estrarano de TEJO pri merkatiko kaj estrarano de SKEJ pri financoj. Nuntempe li studas en Prago, Ĉeĥio. Li partoprenis en la organizado de Esperanto-renkontiĝoj kiel SES, IJF, ankaŭ prizorgis tagan programon por la Junulara Programo dum UK 2016 en Nitro kaj nun estas membro de la LKK de la IJK 2019 kiu okazos en Slovakio. Nuntempe komitatano A de TEJO por Slovakio.

Li estis elektita estrarano de TEJO (Tutmonda Esperantista Junulara Organizo) komence de 2019 por duona periodo post la eksigo de Arturo Crespo, kiel estrarano li respondecas pri merkatiko.
En 2020 li estis elektita vicprezidanto de TEJO por la periodo 2020-2021.

## Referencoj 
## Vidu ankaŭ 
* Estraro de TEJO

Kategorio:Slovakaj esperantistoj
Kategorio:Estraranoj de TEJO
Kategorio:Komitatanoj de TEJO
59239 Alhazen

'*59239 *Alhazen'''* estas tre malgranda, meze hela asteroido de la ĉefa asteroida zono malkovrita la  de la svisa amatora astronomo Stefano Sposetti elde la Observatorio de Gnosca (Svislando).

## Nomo 
Ĝi estis nomita en memoro de la persa sciencisto Alhazen (*Abu Ali al-Hasan Ibn Al-Haitham'', 965 – 1040), astronomo, matematikisto, doktoro, filozofo kaj fizikisto. Lia laboro ĉefe traktis pri la fenomeno de la vido kaj la geometria optiko.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Stefano Sposetti
Kategorio:Astronomiaj objektoj malkovritaj en 1999
Tamás Deák (komponisto)

**Tamás DEÁK** [tamAŝ deAk], laŭ hungarlingve kutima nomordo **Deák Tamás** estis hungara komponisto, dirigento, trumpetisto, orkestrestro, muzikinstruisto.

Tamás Deák  naskiĝis la  en Székesfehérvár kaj mortis la 12-an de februaro 2024 en Budapeŝto.

## Biografio 
Pri lernojaroj de Tamás Deák plene mankas informoj. Li estas hejme en ŝlagroj, ĵazoj, distraj kaj akompanaj muzikoj. Li ekinstruis ĵazon en 1969 en muziklernejo en Budapeŝto. Li establis ĵazorkestregon, sed tiaspeca orkestro ne povas vivteni sin en malgranda lando. Plej ofte li komponis melodiojn por filmoj. Li ricevis premion en 2007.

## Lia ŝlagro 
* *Ádám, hol vagy?* (1967)

## Elektitaj filmaj komponaĵoj 
* *Színészek a porondon* (televizia filmo, 1963)
* *Gusztáv* (televizia desegna filmo-serio, 27 epizodoj, 1966-1979)
* *Mézga család különös kalandjai* (televizia desegna filmo-serio, 22 epizodoj, 1970-1973) 
* *Kérem a következőt!* (televizia desegna filmo-serio, 37 epizodoj, 1975-1986)
* *Trombi és a Tűzmanó* (televizia desegna filmo-serio, 25 epizodoj, 1987-1990)
* *Csinibaba* (1997)

## Liaj muzikdiskoj 
* Deák Big Band: Azok a húszas évek ... (1982)
* Bubi Beamter: Sentimental Journey (2000)
 
## Fontoj 
* hungarlingva biografio
* hungarlingva biografio
* https://info.bmc.hu/index.php?node=artists&type=J&search=De%C3%A1k+Tam%C3%A1s&search_tol=&search_ig=&valaszt=nev
* https://albert-magnus.livejournal.com/43383.html 

## Referencoj 
Kategorio:Hungaraj komponistoj
Kategorio:Hungaraj dirigentoj
Kategorio:Hungaraj trumpetistoj
Kategorio:Hungaraj orkestrestroj
Kategorio:Hungaraj instruistoj
Kategorio:Hungaraj ĵazmuzikistoj
Táňa Fischerová

alt=Debato pri prezidanta kandidato 2013|eta|Debato pri prezidanta kandidato.|265x265px
**Taťana FISCHEROVÁ**, ankaŭ konata kiel **Táňa FISCHEROVÁ** (naskiĝis en Prago, Ĉeĥio, la 6-an de junio 1947 - mortis la 25-a de decembro 2019) estis ĉeĥa aktorino, verkisto, televidgastiganto, politikisto kaj civita aktivulo. De 2002 ĝis 2006, ŝi estis membro de la Parlamento de la Ĉeĥa Respubliko. Ŝi estis kandidato en la ĉeĥa prezidant-elekto en 2013. 

La patro de Fischerová, teatrodirektoro Jan Fischer (aŭ Fišer), estis malliberigita en Terezín kaj Aŭŝvicoj dum la Dua Mondmilito. Ŝia patrino estis dancisto.

## Biografio 
Fischerová studis ĉe JAMU (Ĉeĥa: *Janáčkova akademie múzických umění v Brně*) en Brno, tamen, ŝi ne finis siajn studojn pro engaĝiĝo en La Drama Klubo de la Prago en la malfruaj 1960-aj jaroj. Ŝi estis maldungita de la teatro dum la periodo de normaligo (en 1973). En la 1970-aj jaroj, ŝi daŭrigis sian karieron en la Jiří Wolker teatro, aliflanke, ŝi forlasis la teatron post la naskiĝo de sia filo Kryštof, kies patro estas la komponisto Petr Skoumal. En la 1980-aj jaroj, ŝi laboris kiel sendependa aktorino.

En 1989, ŝi subskribis la peticion "Malmultaj frazoj" *(*Ĉeĥa: *Několik vět*) ellaboritan per la neformala civita iniciato Ĉarto 77.
Fischerová estis unu el la tri inaj kandidatoj en la ĉeĥa prezidant-elekto en 2013, Ŝia teamo kolektis proksimume 65.000 aprobitaj signaturoj de civitanoj kaj renkontis la kvorumon de minimumo de 50,000. En la unuan raŭndon de la elekto, ŝi metis 7-a ĉe 3,23% (166.211 votoj). Ŝi ne kvalifikiĝis por la dua raŭndo.

Ŝi estas membro de la komisiono de la Dagmar kaj Václav Havel Fonduso VIZE 97, la  Ĉeĥa Helsinka Komisiono, kaj membro de la Amnestio Internacia. Kune kun la kantisto Marta Kubišová kaj kinoreĝisoro Jan Kačer, ŝi helpas sistemigi la serion de ĉiujara apera benefickoncertaj elsendo de la Ĉeĥa Televido.

## Elektita filmaro 
* *Hotel pro cizince* (1966)
* *Lev s bílou hřívou*  (1986)
* *Svědek umírajícího času* (1989)

## Elektita bibliografio 
* *Bílý den ... a jiné příběhy*. Prague: Troja, 1999, 119 p. .
* *Jeden čas seje, jeden plody sbírá*. Illustration Ivan Svatoš. Prague: Svatošovo nakladatelství, 2002, 35 p. .
* *Lydiiny dveře*. Illustration Lýdie Hladíková. Prague: Porozumění, 1994, 84 p. .
*  *Táňa Fischerová: nežít jen pro sebe*. Prague: Portál, 2002, 133 p. . (interview with Daniela Brůhová)
* *Láska nevládne, láska tvoří: hledání cest k proměně společnosti*. Hranice: Fabula, 2012, 177 p. . (co-authored with Radomil Hradil).
* *Světliny 2: putování k polednám*. Prague: Chvojkovo nakladatelství, 2006, 144 p. . (co-authored with Ludvík Procházka and Karel Funk).

## Referencoj 
Kategorio:Ĉeĥaj aktoroj
Kategorio:Ĉeĥaj verkistoj
Kategorio:Ĉeĥaj politikistoj
Odete Semedo

**Maria Odete da Costa SEMEDO** (Bissau, 7-a de novembro 1959) estas Gvine-bisaŭa verkistino kaj politikistino.

Ŝi studis en la Universidade Nova de Lisboa kaj ŝi estis la prezidantino de la komisiono UNESCO-Bissau , kaj ministrino pri edukado (1996-1999) kaj pri sano (2004-2005)  kaj nuntempe esploristino de la *Instituto Nacional de Estudos e Pesquisas*.

## Verkoj 
* *Entre o Ser e o Amar* (1996)
* *Histórias e passadas que ouvi contar* (2003)
* *No Fundo Do Canto* (2007)
* *Guiné-Bissau - Historia, Culturas, Sociedade e Literatura* (2010)
* *Literaturas da Guiné-Bissau - Cantando os escritos da história* (2011)

## Bibliografio 
* João Adalberto Campato Jr.* A Poesia da Guiné-Bissau: História e Crítica*. Editora Arte & Ciência. São Paulo, 2012.

## Eksteraj ligiloj 
Kategorio:Portugallingvaj verkistoj
Kategorio:Gvine-bisaŭaj poetoj
Kategorio:Gvine-bisaŭaj verkistoj
Kategorio:Gvineo-bisaŭaj instruistoj
Kategorio:Gvine-bisaŭaj ministroj
Kategorio:Gvineo-bisaŭaj politikistoj
Kategorio:Unesko-oficialuloj
Ivan Vladislavić

**Ivan Vladislavić** (Pretorio, 1957) estas sudafrika verkisto de kroata origino. 

Li studis en la Universitato de Witwatersrand, estis scenaristo kaj vivas en Johanesburgo, kie li laboras kiel redaktisto.

## Verkoj 
* *Missing Persons*, Racconti, 1989
* *The Folly*, Romanzo, 1993, CNA Literary Award.
* *Propaganda by Monuments*, 1996
* *The Restless Supermarket*, 2001
* *The Exploded View*, 2004
* *Willem Boshoff*, David Krut Publishing, 2005
* *Portrait with Keys*, 2006.
* *Double Negative*, 2011
* *Flashback Hotel*, 2011

## Eksteraj ligiloj 
* www.ivanvladislavic.com

## Referencoj 
Kategorio:Sudafrikaj verkistoj
Kategorio:Anglalingvaj verkistoj
Kategorio:Kroatdevenaj sudafrikanoj
Sony Music

**Sony Music** aŭ formale *Sony Music Entertainment* (SME) estas usona muzika eldonejo posedata de la konzerno Sony. La eldonejo estis origine fondita en 1929 kiel *American Record Corporation* kaj renomita kiel Columbia Recording Corporation en 1938, post ĝia akiro de la usona radia kaj televida ĉeno *Columbia Broadcasting System*. En 1966, la kompanio estis reorganizita por fariĝi *CBS Records*, kaj Sony aĉetis la kompanion en 1988, nomante ĝin laŭ sia nuna nomo en 1991. En 2004, Sony kaj la germania eldonejo *Bertelsmann* establis po-duonan komunan entreprenon konatan kiel *Sony BMG Music Entertainment*, kiu transdonis la eldonejojn Sony Music kaj *Bertelsmann Music Group* en unu unuon. Tamen, en 2008, Sony akiris la parton de Bertelsmann, kaj la kompanio revenis al la antaŭa nomo baldaŭ; la aĉeto permesis al Sony akiri ĉiujn etikedojn de la BMG, kaj kondukis al la dissolvo de BMG, kiu anstataŭe relanĉiĝis kiel *BMG Rights Management*.

Artistoj ĝiaj estas ekzemple Candies, George Michael, Gustav Leonhardt, Jean Michel Jarre, Kasabian, Lucero, Matthias Menck, Miwa, Scorpions, Simian Ghost, Vangelis kaj Vanilla Ninja.

Kategorio:Usonaj sondisko-eldonejoj
Kategorio:Ĵazaj sondisko-eldonejoj
(59358) 1999 CL158

**(59358) 1999 CL158** estas tre granda transneptuna objekto de la klaso de la kubevanoj : "klasikaj" objektoj de la Kujper-zono, kiuj ne estas en simpla orbita resonanco kun Neptuno.

## Malkovro 
Ĝi estis malkovrita la  de Jane X. Luu, Chadwick A. Trujillo kaj David C. Jewitt elde la Observatorio de Mauna Kea en Hawaii (Usono).

Ĝi orbito aspektas malstabila, kaj ĝi forirus el la sunsistemo post 10 milionoj da jaroj.

## Notoj kaj referencoj 
## Eksteraj ligiloj 
* 
* 
* 
* 
*  Listo de la Konataj Transneptunaj Objektoj ; el la paĝaroj de Wm. Robert Johnston

Kategorio:Kubevanoj
Kategorio:Malkovrita de Jane X. Luu
Kategorio:Malkovrita de David C. Jewitt
Kategorio:Malkovrita de Chad Trujillo
Kategorio:Astronomiaj objektoj malkovritaj en 1999
Alicia Dujovne Ortiz

**Alicia Dujovne Ortiz** (Bonaero, 4-a de januaro 1940) estas argentina verkistino. 

Ŝi studis filozofion kaj beletrojn en la Universitato de Bonaero kaj ŝi verkis biografiojn de diversaj famuloj.

## Verkoj 
* *El agujero en la tierra*, 1980.
* *Anita cubierta de arena*, 2003.
* *El árbol de la gitana*, 1997.
* *El buzón de la esquina. Novela*, 1977.
* *La muñeca rusa. Novela*, 2009.
* *Las perlas rojas. Novela*, 2005.
* *Un corazón tan recio*, 2011.
* *La Madama*, 2014.
* *La más agraciada.*, 2015

## Referencoj 
Kategorio:Argentinaj judoj
Kategorio:Argentinaj verkistoj
Kategorio:Hispanlingvaj verkistoj
En la brikejo

**En la brikejo** estas novelo de Józef Waśniewski, pioniro de Esperanto en Pollando, verkita en 1896. La saman jaron ĝi estis premiita per diplomo de la internacia literatura konkurso. La verko prezentas scenojn pri laboro en brikfarejo, apudaj loĝejoj kaj ĉirkaŭa naturo.

## Referencoj
## Eksteraj ligiloj
* Teksto de la novelo ĉe esperanto.net
* Priskribo de la libro ĉe esperanto.net

Kategorio:Verkoj el la originala esperantlingva literaturo
Kategorio:Verkoj de 1896
Mary Pierce

**Mary Caroline PIERCE** (Montrealo, 15-an de januaro 1975) estas iama tenisistino el Francio.

Ŝi naskiĝis en Kanado, sed ĉar la patrino estas franca, ŝi ankaŭ havas la francan naciecon. Ŝi aktivis en la profesia tenisado ekde 1989 ĝis inkluzive 2006. Ŝia kromnomo estis *The Body* (la korpo), interalie pro la fakto ke ŝi kiel unu de la unuaj tenisistoj komencis per la tiel nomata fortotenisado. Ŝi ne havis vestosponsoron sed mem fasonis ŝiajn vestojn.

Kategorio:Francaj tenisistoj
Kategorio:Kanadaj tenisistoj
Kategorio:Usonaj tenisistoj
Kategorio:Francaj usonanoj
Kategorio:Francdevenaj kanadanoj
C10H12O2

La molekula formulo **C10H12O2** eble referencas al:

Benzyl_propionate3D.png|**Benzila propionato**
Eugenol 3D.png|**Eŭgenolo**
Phenethyl acetate 3D.png|**Fenetila acetato**
Phenyl_butyrate3D.png|**Fenila butirato**
Phenyl_isobutyrate3D.png|**Fenila izobutirato**
Isoeugenol3D.png|**Izoeŭgenolo**
Isopropyl benzoate 3D.png|**Izopropila benzoato**
Methyl anisyl ketone 3D.png|**Metila anizila ketono**
Methyl_phenylpropanoate3D.png|**Metila fenilpropionato**
Propyl benzoate 3D.png|**Propila benzoato**

Kategorio:Organika kemio
Kalvinana preĝejo (Hodász)

La **Kalvinana preĝejo** estas religia historia monumento en Hungario, en Hodász.

## Historio 
Oni konjektas, ke la sanktejo estas identa al tiu kirko Emeriko de Hungario, kiu estas legebla en dokumento el la 14-a jarcento. Oni supozas, ke la gotika kirko estis konstruita en la 13-a jarcento. En mezo de la 16-a jarcento la loĝantoj kalviniĝis, ili akiris ankaŭ la preĝejon. Post jarcento (ŝajnas, en 1677) ĝi estis pligrandigita.

## Konstruaĵo 
La preĝejo situas sola. La fasado estas simetria, meze la turo plene reliefas. La turo estas senregula plurlatero, pilieroj apogas la angulojn. Pro la senreguleco estas vidloko, kie estas videbla 5 lateroj. Malsupre meze troviĝas la enireja pordo. Akso de la navo kaj la absido rompiĝas, do ne estas rekta. 

## Fontoj 
* hungare kun fotoj
* hungare kun foto
* hungare kun foto 
* http://www.hodasz.hu/latnivalo1.php

Hodasz
Kategorio:Hodász
Armena novpaganismo

[eta|La *[sunkruco* simbolo uzata de armenaj paganoj.]]
[eta|Paganaj sacerdotoj en ceremonio en la [Templo de Garni.]]
La **armena indiĝena kredo**, ankaŭ nomata **armena novpaganismo** aŭ **hetanismo** (armene: Hetanosutjun; parenca vorto de "pagano"), estas moderna pagana nova religia movado, kiu revenas al la historiaj, antaŭ-kristanaj kredaj sistemoj kaj al etna religio de la praaj armenoj. La sekvantoj de la movado nomas sin "Hetanoj" (armenaj: Hetanos, t.e. "pagana").

La armena pagana movado havas precedencojn en la frua 20-a jarcento, kun la doktrino de *ceĥakron* (Ցեղակրօն, laŭvorte "nacia religio") de la filozofo kaj naciisma politika teoriisto Garegin Nĵdeh. Ĝi havis institucian formon en 1991, tuj post la disfalo de Sovetunio en klimato de nacia vekiĝo, kiam la armenologo Slak Kakosjan fondis la "Ordenon de la Infanoj de Ari" (Arordineri Uĥt). Victor-Schnirelmann, specialisto pri Novpaganismo, taksis la sekvadon de armena novpaganismo kiel "ne pli ol kelkaj centoj da homoj".

La praktikoj, ritoj kaj reprezentaĵoj de armenaj indiĝenaj kredoj plejparte dependas de la instrukcioj donitaj de la *Uĥtagirk* (Pilgrimlibro). Ekzemple, kutime la pastroj pilgrimas al Monto Ĥustup, kie laŭ la libro Garegin Nĵdeh travivis la ĉeeston de la dio Vahagn. La pastroj celas repliki tian sperton. La venerado de Nĵdeh kaj la pilgrimado al lia tombejo, kiu situas sur la deklivoj de Ĥustup, ankaŭ malrapide disvolviĝas ene de la pli granda komunumo de paganoj. Ĝenerale, montoj estas respektataj kiel sanktaj, tiel ke, krom Ĥustup, aliaj montoj, inkluzive de Ararato kaj Aragaco, funkcias kiel pilgrimaj cellokoj.

La memoro de Slak Kakosjan estas ankaŭ parto de la kultoj okazigitaj de la sacerdotoj. La festoj honore al Vahagn ĉe la Templo de Garni kutime komenciĝas ĉe la monumenta monumento de Kakosjan, starigita post sia morto en la loko kie liaj cindroj disiĝis. La figuro de Kakosjan estis mitologigita en kolekto de poemoj kun Aren Hajkjan kaj eldonitaj en 2007. En ĉi tiuj poemoj li estas priskribita kiel dia homo. Hajkjan ankaŭ estas la aŭtoro de poemoj dediĉitaj al Nĵdeh kaj al la dioj.

Kategorio:Religio en Armenio
Kategorio:Novpaganaj kredoj
Kategorio:Novpaganismo laŭ landoj
Kategorio:Novpaganismo en Eŭropo
59369 Chanco

'*59369 *Chanco'''* estas malgranda malhela asteroido de la ĉefa asteroida zono malkovrita la  de la belga astronomo Thierry Pauwels elde la Reĝa observatorio de Belgio en Uccle, Belgio.

*Chanco* estas loknomo uzita de la flandra scienca verkisto Govaert Wendelen (1580–1667), kiu tiel nomis la belgan urbon Genk en sia *Leges Salicae Illustratae''. Tio estas la plej malnova skribita vorto de la malnova franca-germana lingvo, kiu signifas " virĉevalo ".

## Eksteraj ligiloj
* 
* 
* 

Kategorio:Asteroidoj de la ĉefa zono
Kategorio:Malkovrita de Thierry Pauwels
Kategorio:Astronomiaj objektoj malkovritaj en 1999
Mihr

**Mihr** estas la diaĵo de la ĉiela lumo kaj la dio de Vero en antikva armena mitologio. La kultado al Mihr estis centrita en regiono nomita Derjan, distrikto en Supra Armenio, nuntempe situanta en orientaj turkaj teritorioj. La templo dediĉita al Mihr estis konstruita en la vilaĝo Bagaritch. Malgraŭ la fakto, ke la armena Mihr estis malpli elstara en Armenio ol Mitreo en Persujo, Mihr estas la radiko de multaj armenaj propraj nomoj kiel Mihran, Mihrdat kaj Mehruĵan. La armena pagana templo Mehian ankaŭ havas la saman fonton. La monato februaro estis dediĉita al Mihr kaj ĝi nomiĝis Mehekan. En la jaro 301 p.K, kristanismo fariĝis la oficiala religio de Armenio, kaj la armena eklezio adoptis multajn paganajn ritojn kaj ceremoniojn. Ekzemple, la kristana fajrejo de Trndez, kiu havas paganajn radikojn, ankoraŭ okazas en februaro, la monato dediĉita al Mihr.

Laŭ Vahan Kurkĝjan, la ideologio malantaŭ la armena paganismo ne havas Avestan trajton, ĉar la nocio pri idealo ne ekzistis en Mazdeismo. La ideologio de ĉi tiu lasta baziĝis sur la lukto inter lumo kaj mallumo. Tamen la armenoj starigis statuojn por honori la sunon kaj la lunon. Plue, la armena paganismo karakteriziĝis per la adorado de Triado. La urartanoj adoris tri grandajn diojn: Ĥaldo, Tejŝebo, kaj Ŝivino. La sama ideo ekzistis en armena zaratuŝtrismo, en kiu la Triado konsistis el Aramazdo, Anahit kaj Mihr.

Kategorio:Dioj pri justeco
Kategorio:Sunaj dioj

Kategorio:Roluloj de la eposa literaturo
Tertremo de Erevano 1679

La **Erevana tertremo de 1679 ** (ankaŭ nomata **tertremo de Armenio** aŭ **tertremo de Garni**) estis naturkatastrofo, kiu okazis la 4-an de junio en la regiono de Erevano en Armenio, tiam parto de la Persa Imperio.

Multnombraj konstruaĵoj estis detruitaj pro la tertremo. En Erevano (Erivan) la plej multaj rimarkindaj strukturoj estis difektitaj. La Fortikaĵo de Erevano estis detruita tute, same kiel la sekvaj kirkoj: Poghos-Petros, Katoghike, Zoravor kaj la Kapelo de Getsemane.

Krome, la proksima Kanaker-vilaĝo estis tute detruita. La klasika helena templo de Garni ankaŭ kolapsis. Inter multaj preĝejoj kaj monaĥejoj, kiuj estis ruinigitaj estis Havuts Tar, monaĥejo Sankta Sarkis de Uŝi, Hovhannavank, Geghard kaj Ĥor Virap.

Kategorio: Erevano
#1679
Kategorio:1679
Ferenc József Debály

**Ferenc József Debály** [jOĵef debAli], laŭ hungarlingve kutima nomordo **Debály Ferenc József,** en hispana lingvoteritorio **Francisco José Debali** estis hungardevena urugvaja komponisto, dirigento kaj hobojisto.
eta|Ferenc József Debály kun la himno
Ferenc József Debály  naskiĝis la  (pri la naskiĝloko estas dubaj informoj), li mortis la  en Montevideo.

## Biografio 
Ferenc József Debály post la plenkreskiĝo soldatiĝis en la Habsburga Imperio, kie li estis armeo muzikisto. En 1820 li civiliĝis kaj lernis muzikon en Lejpcigo kaj Vieno, poste li estis armea dirigento de Regno de Sardio. Li edziĝis en Ĝenovo, baldaŭ li havis 6 gefilojn. En 1838 la familio ŝipvojaĝis al Brazilo, poste tuj al Montevideo. Debály aliĝis al la armea orkestro. Tiutempe li konatiĝis kun Giuseppe Garibaldi. Debály komponis patriotan kanton en 1839, poste eĉ himnon de Urugvajo, li iĝis vaste konata tutlande. Li estis dirigento en teatro inter 1841 - 1848.

## Elektitaj komponaĵoj 
* himno de Urugvajo (1838 aŭ 1839; la plej longa himno de la mondo (5 minutoj))
* himno de Paragvajo (1845)
* resume li komponis 143 muzikaĵojn

## Memorigiloj 
* strato en Montevideo

## Fontoj 
* hungarlingva biografio
* aŭdebla himno
* https://upclosed.com/people/francisco-jose-debali/ 

## Referencoj 
Kategorio:Hungaraj komponistoj
Kategorio:Hungaraj dirigentoj
Kategorio:Urugvajaj komponistoj
Kategorio:Urugvajaj dirigentoj
Kategorio:Hungardevenaj urugvajanoj
Kajlovec

**Kajlovec** () estas suda parto de urbo Hradec nad Moravicí en distrikto Opava en Ĉeĥio. Troviĝas ĉi tie kapelo kaj aŭtokampadejo. Vivas ĉi tie  ().

**Kajlovec** estas ankaŭ nomo de katastra teritorio kun areo 0,23&nbsp;km².

## Historio 
La unua skribmencio pri la vilaĝo devenas el la jaro 1650.

## Loĝantaro 
Kategorio:Setlejoj en Nízký Jeseník
Kategorio:Hradec nad Moravicí
Kategorio:Vilaĝoj en distrikto Opava
Lisi-lago

**Lisi-lago** () estas malgranda lago en la najbareco de Tbiliso, Kartvelio; apartenas al la Kura valo, hejmo al granda miksuza  evoluiga projekto sub la samnomo. La pejzaĝo estas ŝtona kaj arida kun arbusta vegetaĵaro kaj intrigoj de stepo. La lago kaj ĉirkaŭa regiono disponigas vivejon por diverseco de malsamaj specioj de ekzotikaj birdoj. Aldone al diversaj birdaj specioj, la areo ĉirkaŭ la lago provizas rifuĝon al diversaj bestoj kiaj testudoj, vulpoj kaj leporoj. La areo estas konata pro la granda populacio de serpentoj, kiuj vivas en la montoflankoj ĉirkaŭ la lago.

## Klimato 
En Lisi-lago la klimato estas varmeta, mediteranea kaj sufiĉe malseka. La jarpluvo estas ĉirkaŭ 400 mm (<20 mm en januaro, <40 mm en aprilo, <40 mm en julio, <30 mm en oktobro), kaj ekzistas 20 ĝis 30 tagoj kun fortaj pluvoj jare. Ekzistas ankaŭ 10 ĝis 20 tagoj kun neĝkovraĵo. La averaĝaj temperaturoj estas: 0°C en januaro, 12°C en aprilo, 23°C en julio, 13°C en oktobro, kaj la averaĝa maksimuma temperaturo, en julio, estas 37°C.

## Konflikto koncerne renovigon 
alternative=Benko en Lisi-lago|maldekstra|eta|Benko en Lisi-lago
Planoj estas modloko por *Green Lisi Town*, miksuza evoluo sur la lagobordo. Prezidanto de *TBC Bank*, la kartvela Rekonstruosocieto de Mamuka Khazaradze estas malantaŭ la projekto, dum arkitektura firma Andropogon faris la ombrelplanon kaj ejdezajnon. Fazon unu de *Green Lisi Town* malfermiĝis en 2011.

Nunaj planoj por la renovigo de la areo datiĝas al 2007, kiam grupo gvidita de Mamuka Khazaradze pliproponas grupon de israelaj investantoj ofertante al 182 milionoj USD por 354 hektaroj da tero. Kondiĉoj de la interkonsento kun la registaro devigis la grupon de Khazaradze elspezi 30 milionoj USD por publikaj servoj-plibonigoj en la areo kaj por sistemo por disponigi malbone bezonatan dolĉakvon al la lago. La grupo de Khazaradze rifuzis la kondiĉojn de la interkonsento kaj finis, sub kritikindaj cirkonstancoj, aĉeti la teron rekte de la grandurbo por 55 milionoj USD, ŝparmono de 127 milionoj USD de la origina oferto kontraŭ la israela grupo. Ĉiuj postuloj plibonigi la ekologion de la loka ĉirkaŭaĵo estis faligitaj, kaj la nuraj kondiĉoj nun modloko koncerne evoluon en tiu areo estas la postulo por ankoraŭ pli profitcela loĝigo.

## Eksteraj ligiloj 
*Lisi Lago Reakiri Preter Gloro, de Nino Patsuria. Georgia Today  oktobro 6, 2006.

## Referencoj 
Kategorio:Lagoj en Kartvelio
Kategorio:Tbiliso
59388 Monod

'*59388 *Monod'''* estas tre malgranda, malhela asteroido de la ĉefa asteroida zono malkovrita la  de la itala astronomo Matteo Santangelo elde la Observatorio de Monte Agliale en Borgo a Mozzano (Italio).

Ĝi estas proksima de la orbita resonanco 1:2 kun Marso.

## Nomo 
Ĝia nomo honoras la francan biologiston Jacques Monod (1910–1976), kiu ricevis la nobel-premion pri fiziologio aŭ medicino en 1965 pro sia laboro pri la sintezo de la proteinoj. Li ankaŭ verkis pri sciteorio, kaj en sia libro " *Le Hasard et la Nécessité'' " (La Hazardo kaj la Neceso, 1970).

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Matteo Santangelo
Kategorio:Astronomiaj objektoj malkovritaj en 1999
Filipovice

Nomon **Filipovice** havas pli da sidejoj:
* Filipovice (Bělá pod Pradědem), parto de municipo Bělá pod Pradědem en distrikto Jeseník
* Filipovice (Hradec nad Moravicí), parto de urbo Hradec nad Moravicí en distrikto Opava
Nacia Ĉambra Orkestro de Armenio

[eta|La Nacia Ĉambra Orkestro de Armenio koncertas en [Alex Theatre|The Alex Theatre, Glendale, Kalifornio en novembro 2013.]]
La origino de la** Nacia Ĉambra Orkestro de Armenio** estas la soveta epoko. Ĝi estis fondita de la violonisto Zareh Sahakianc kiel la armena ŝtatĉambra orkestro en 1961. En 1997 ĝi kunfandiĝis kun la Ĉambra Orkestro Erevano por formi la novan ĉambran orkestron. En septembro 2010 la ĉefdirektisto kaj muzika direktoro estas Vahan Mardirossian.

En aprilo 1997, la Kultura Ministerio de Armenio etendis specialan inviton al usona-armena reĝisoro Aram Gharabekian kaj nomumis lin Artisma Direktoro kaj Ĉefa Gvidisto de la lastatempe kreita Nacia Ĉambra Orkestro de Armenio. La dudek kvin membroj de la orkestro kuniga la plej bonajn ĉambromuzikajn ludantojn en Armenio, kiuj ĉiuj estas diplomiĝintoj de la konservatorio Komitas en Erevano.

Kategorio:Armenaj muzikaj grupoj
Kategorio:Muzikaj grupoj fonditaj en 1961
Žimrovice

**Žimrovice** () estas parto de urbo Hradec nad Moravicí en distrikto Opava en Ĉeĥio. Ĝi etendiĝas laŭlonge laŭ maldekstra bordo de rivero Moravice proksimume 2,5&nbsp;km sudokcidente de Hradec nad Moravicí. Al la jaro  en Žimrovice vivis . En la municipo troviĝas baza lernejo kaj infanĝardeno.

Jam ekde la jaro 1891 funkcias en la municipo paperfarejo, kiun fondis entreprenisto Carl Weisshuhn kaj nuntempe ĝi estas konsisto de internacia grupo Smurfit Kappa. Unikaĵo de tiu ĉi paperfarejo estas flosejo, kiu estas longa 3,6&nbsp;km. Devene ĝi servis al flosigado de metraj hakitaj lignoj, ĝi donis al la paperfarejo la akvon kaj ĝi estis fonto de energio. Hodiaŭ oni produktas en Žimrovice paperon el 100% el kolekta papero.

En la katastron de Žimrovice atingas nacia naturrezervejo Kaluža.

## Historio 
La unua skribmencio pri la vilaĝo devenas el la jaro 1357.

## Loĝantaro 
## Rilataj artikoloj 
* Carl Weisshuhn

Kategorio:Setlejoj en Nízký Jeseník
Kategorio:Hradec nad Moravicí
Kategorio:Vilaĝoj en distrikto Opava
Kategorio:Eksaj municipoj en Ĉeĥio
Artaŝata

[eta|upright=2|Modelo de la [akropolo de Artaŝata]]
**Artaŝat** (armene: Արտաշատ); helenigita kiel **Artaŝata** (greke Ἀρτάξατα), estis granda komerca urbo kaj la ĉefurbo de antikva Armenio dum la regado de reĝo Artaŝes la 1-a; la fondinto de la artaksida dinastio de la antikva reĝlando Armenio. La nomo de la urbo devenas de iranaj lingvoj kaj signifas "la ĝojo de Arta". Artaŝata funkciis kiel la ĉefurbo de la Regno Armenio de 185 a.K. ĝis 120 p.K., kaj estis konata kiel la "Vostan Hajoc" ("tribunalo/sigelo de la armenoj").

La moderna urbo Artaŝato estis fondita de la soveta registaro en 1945, 8 km nordokcidente de la antikva urbo, ene de la Armena Socialisma Respubliko. Ĝi ricevis la statuson de urba komunumo kun la kunfandiĝo de tri vilaĝoj.

Kategorio:Iamaj ĉefurboj de Armenio
Kategorio:Arkeologiaj lokoj en Armenio
Kategorio:Fortikaĵoj en Armenio
Kategorio:Ararato (provinco)
Benkovice

**Benkovice** () estas vilaĝo en Ĉeĥio, parto de urbo Hradec nad Moravicí en distrikto Opava. Ĝi troviĝas proksimume 3&nbsp;km okcidente de Hradec nad Moravicí. En la jaro 2009 ĉi tie estis registritaj 135 adresoj. En la jaro  ĉi tie daŭre vivis .

**Benkovice** estas ankaŭ nomo de katastra teritorio kun areo 4,34&nbsp;km².

## Historio 
La unua skribmencio pri la vilaĝo devenas el la jaro 1363.

## Loĝantaro 
## Memorindaĵoj 
* Krucvojo
* Dia torturo situanta sudokcidente de la vilaĝo

Kategorio:Setlejoj en Nízký Jeseník
Kategorio:Hradec nad Moravicí
Kategorio:Vilaĝoj en distrikto Opava
Geghama montaro

300px|eta|dekstra
La **Geghama montaro** () estas montara sistemo en Armenio. La teritorio kie ĝi troviĝas estas baseno de altebenaĵo de la lago Sevan en la oriento, enfluoj de riveroj Araks kaj Hrazdan de nordaj kaj okcidentaj riveroj Azat kaj Vedi de suda-okcidento kaj Arpaĉai-rivero de sudo. La averaĝa alteco de la montaro Geghama estas proksima al 2500 m. La teritorio havas vulkanan originon kun multaj formortintaj vulkanoj. La teritorio estas 70 km longa kaj 48 km larĝa, kaj etendiĝas inter lago Sevan kaj la Ararat ebenaĵo. La plej alta pinto de la montoj Geghama estas Aĵdahak, je 3597 m. Ili estas formitaj de vulkana kampo, enhavas plejstoceno-holocenan lafkupolon kaj cindrajn konusojn. La altaĵo atingas altecon de 1800-2000 m ĝis 3000 m en la divida bordo.

Kategorio:Lafkupoloj
Kategorio:Montaroj en Armenio
Anastilozo

[250px|eta|[Biblioteko de Efeso (Turkio), kun anastilozo dum 1970–1978]]
**Anastilozo** (el la antikva greka lingvo: αναστήλωσις, -εως; ανα, ana = "denove", kaj στηλόω = "konstrui [steleon aŭ konstruaĵon]") estas arkeologia fakvorto por rekonstruada tekniko per kiu ruinigita konstruaĵo aŭ monumento estas restarigita uzante la originalajn arkitekturajn elementojn laŭ eble plej granda grado. Ĝi ankaŭ foje uziĝas por raporti similan teknikon por reestigi rompitan ceramikon kaj aliajn malgrandajn objektojn.

La celo de anastilozo estas rekonstrui, per tiom da originalaj materialoj, kiuj restas post kutime miloj da jaroj da misuzo, historiaj arkitekturaj monumentoj, kiuj ruiniĝis. Ĉi tio estas farita metante komponantojn en siajn originalajn poziciojn. Kie starantaj konstruaĵoj estas en risko de disfalo, la metodo povas implici la preparadon de desegnaĵoj kaj mezuroj, pecon post peco elmuntado, kaj zorga rekuniĝo, kun novaj materialoj kiel necesas por struktura integreco; foje ĉi tio povas inkluzivi novajn fundamentojn. Kiam mankas elementoj aŭ partoj, modernaj materialoj (de restariga grado) povas esti anstataŭataj, kiel gipso, cemento kaj sintezitaj rezinoj.

La internacia Venecia Ĉarto de 1964 priskribas kriteriojn por anastilozo. Unue, la originala kondiĉo de la strukturo devas esti konfirmita science. Due, la ĝusta lokigo de ĉiu reakirita komponento devas esti determinita. Trie, suplementaj komponantoj devas esti limigitaj al tiuj nur necesaj por stabileco (tio estas, anstataŭigaj komponantoj eble neniam kuŝas ĉe la supro), kaj devas esti rekoneblaj kiel anstataŭigaj materialoj. Nova konstruo por plenigi ŝajnajn lakojn ne estas permesate.

Kategorio:Konservado kaj restaŭrado
Kategorio:Arkeologia esplormetodo
Kategorio:Konstruado
Ivane Zakarjan

**Ivane Zakarjan** (Mĥargrdzeli, armene: Իվանե Զաքարյան, mortis en 1227) estis kartvel-armena nobelo el familio de Zakaridoj-Mĥargrdzeli kaj unu el la ĉefaj generaloj de la armeo de Tamara de Kartvelio dum la malfruaj 12-a kaj frua 13-a jarcentoj. Li ricevis la titolon *atabego* kaj estis la reganto de feŭdaj teroj en la reĝlando Kartvelio.

La orientaj regionoj Bĝni, Gegharkunik, Vajoc-dzor, Arcaĥo, Sjuniko, Naĥiĉevano, Dvin kaj Erevano estis sub la jurisdikcio de la *atabego* Ivane kaj lia filo Avag. Unue Dvin kaj poste Bĝni estis centroj de ĉi tiu divido. La subjektoj de la familio de Ivane estis la Orbeljan, Ĥaghbakjan, Dopjan, Hasan-Ĝalaljan kaj aliaj.

Kategorio:Atabegoj
Kategorio:Armenaj nobeloj
Kategorio:Kartvelaj nobeloj
Kategorio:Kartvelaj militistoj
Kategorio:Kartvelaj politikistoj
Robert Ker Porter

**Sir Robert Ker Porter**, (1777-1842) estis skota artisto, aŭtoro, diplomato kaj vojaĝanto. Nuntempe konata pro siaj rakontoj pri siaj vojaĝoj en Rusio, Hispanio kaj Persio, li estis unu el la plej fruaj panoramaj pentristoj en Britio, kaj nomiĝis historia pentristo de Caro Aleksandro la 1-a kaj servis kiel brita konsulo en Venezuelo.

Kategorio:Britaj pentristoj
Kategorio:Britaj diplomatoj
Kategorio:Britaj ambasadoroj en Venezuelo
Kategorio:Esploristoj de Irano
James R. Russell

**James Robert RUSSELL** (naskiĝis en oktobro 1953) estas akademiano kaj profesoro pri Antikva Proksima Oriento, Iranaj kaj Armenaj Studoj. Li multe publikigis en ĵurnaloj, kaj verkis plurajn librojn.

Li estas la Profesoro pri Armenaj Studoj ĉe Departemento de Proksim-Orientaj Lingvoj kaj Civilizoj en Universitato Harvard, kaj sidas sur la plenuma komitato de Centro Davis por Rusaj kaj Eŭraziaj Studoj.

En julio 2016, Russell iĝis duonemerita kaj translokigis sian loĝejon al Fresno, Kalifornio.

Kategorio:Iranologoj
Kategorio:Armenologoj
Kategorio:Usonaj historiistoj
Robert H. Hewsen

**Robert H. HEWSEN** (naskiĝis en Novjorko, la 20-an de majo 1934 - mortis en Fresno, la 17-an de novembro 2018) estis usona historiisto kaj profesoro pri historio ĉe Universitato Rowan. Li estis spertulo pri la antikva historio de la suda Kaŭkazo. Hewsen estas la aŭtoro de *Armenio: Historia Atlaso * (2001), grava referenca libro, aklamita kiel grava atingo en armenaj studoj.

Kategorio:Usonaj universitatanoj
Kategorio:Armenologoj
Občina Križevci

**Občina Križevci** estas unu el 212 municipoj de Slovenujo, lokita en la nordorienta stato de regiono Pomurska. La municipo enhavas 16  komunumojn kaj ĝia areo estas 46,2 km². Komence de 2018 tie loĝis 3568  homoj. La administra centro estas la vilaĝo Križevci pri Ljutomeru.

## Loko, priskribo 
eta|280x280ra|Občina Križevci
La apudaj municipoj estas:
Urba municipo Murska Sobota en la nordo, Občina Veržej en la nordoriento, Občina Ljutomer en la oriento kaj sudo, Občina Sveti Jurij ob Ščavnica en la okcidento kaj Občina Radenci en la nordokcidento.

## Komunumoj 
La municipo konsistas el la sekvaj 16 vilaĝoj:

Berkovci, Berkovski Prelogi, Boreci, Bučečovci, Dobrava, Gajševci, Grabe pri Ljutomeru, Iljaševci, Ključarovci pri Ljutomeru, Kokoriči, **Križevci pri Ljutomeru**, Logarovci, Lukavci, Stara Nova vas, Vučja vas, Zasadi

## Tradukfonto 
Statistikoj:  http://www.citypopulation.de/php/slovenia-pomurska.php

Geografia loko: http://www.geopedia.si/#T1257_F408:166_x586353.125_y158708.363_s13_b4 

Križevci
Križevci
Aleksej Uvarov

**Grafo Aleksej Sergejeviĉ UVAROV** (; 28-an de februaro 1825 - 29-an de decembro 1884) estis rusa arkeologo ofte konsiderata kiel la fondinto de la studoj de la prahistorio de Rusio.
 
Uvarov estis filo de grafo Sergej Uvarov, influa ministro pri edukado. Ekde frua aĝo li ekkonis la plej gravajn historiistojn de la epoko, Miĥail Pogodin kaj Timofej Granovskij. Li estis edukita en la universitatoj de Sankt-Peterburgo, Berlino kaj Heidelberg. Post la morto de sia patro, li memorfestis sian nomon per estigo (en 1857) de la Premio Uvarov, donita de la Akademio de Sciencoj al distingitaj verkistoj kaj historiistoj.

La agadoj de Uvarov kiel arkeologo komenciĝis per vizitoj al Rostovo, Vladimir, Ĉernigova kaj aliaj centroj de Kievia Ruslando. Komencante en 1854.

Uvarov estis impresa ĉeesto en la historio de la Rusa Arkeologia Societo. En 1864 li helpis organizi la Arkeologian Societon de Moskvo, de kiu li restis prezidanto ĝis sia morto. Dum la administrado de Uvarov, la societo kunvenis unu fojon en tri jaroj ĉe iu praa rusa urbo. Pli grave en la longa tempo, Uvarov kontribuis al la establado de la Ŝtata Historia Muzeo, kun la intenco promocii nacian mem-konscion.

Kvankam lia juĝo ne ĉiam estis preciza kaj liaj esploraj metodoj eble aspektas amatoraj al moderna observanto, la laboro de Uvarov multe progresis konon de pra kaj antaŭslavaj kulturoj en la eŭropa parto de la Rusa Imperio.

Kategorio:Rusiaj arkeologoj
Kategorio:Fondintoj de muzeoj
Kategorio:Uvarov-familio
Aŝot G. Abrahamjan

**Aŝot Garegini ABRAHAMJAN** (armene: Աշոտ Գարեգինի Աբրահամյան; 31-an de januaro 1903 - la 30-an de aprilo 1983) estis sovetia armena historiisto.

Abrahamjan naskiĝis en la vilaĝo Keĉut. Post studado en armena lernejo en Naĥiĉevano kaj Gevorgjan Teologia Seminario en Eĉmiadzin, li laboris kiel pastro inter 1920 kaj 1926. Li studis historion ĉe Erevana Ŝtata Universitato, diplomiĝante en 1933. Ekde 1938 ĝis sia morto li instruis ĉe la universitato en diversaj pozicioj.

Liaj esploraj areoj inkludis la verkojn de mezepokaj armenaj akademianoj kiel Anania Ŝirakaci, Hovhannes Imastaser. En 1944 li publikigis la unuan kompletan kolekton de verkoj de Ŝirakaci post jaroj da esplorado ĉe Matenadarano.

Li mortis en Erevano.

Kategorio:Armenologoj
Kategorio:Sovetiaj historiistoj
Kategorio:Armenaj historiistoj
Captain Hook

**Captain Hook** ("Kapitano Hoko") estas fikcia pirat-ŝipestro en la verkoj pri Peter Pan kaj la ĉefa kontraŭulo de tiu. Li perdis unu manon, kiun Peter Pan fortranĉis en batalo kaj krokodilo manĝis, kaj portas feran hokon anstataŭe. Li ĉiam venĝemas kontraŭ Peter Pan, kaj timas la revenon de la krokodilo.

Captain Hook havas plurajn similecojn kun kapitano Ahab, la ĉefrolulo de la romano *Moby-Dick*.

Kategorio:Peter Pan
Kategorio:Teatraj roluloj
Kategorio:Filmaj roluloj
Kategorio:Fikciaj kapitanoj
Kategorio:Fikciaj piratoj
Kategorio:Fikciaj maristoj
Kategorio:Fikciaj handikapuloj
Kategorio:Fikciaj murdistoj
Kategorio:Maliculoj
Kamilla Trever

**Kamilla Vasiljevna TREVER** (; 25-an de januaro 1892, Sankt-Peterburgo - 11-an de novembro 1974, Leningrado) estis rusa historiisto kaj orientalisto, kaj responda membro de la Rusa Akademio de Sciencoj ekde la 29-a de septembro 1943. Trever specialigis pri la historio kaj kulturo de Transkaŭkazio, Centra Azio kaj Irano.

## Referencoj 
Kategorio:Rusiaj orientalistoj
Kategorio:Rusiaj historiistoj

Kategorio:Armenologoj
Kategorio:Membroj de la Akademio pri Sciencoj de Sovetunio
Arŝak Fetvaĝjan

**Arŝak Abrahami FETVAĜJAN** (armene: Արշակ Աբրահամի Ֆեթվաճյան; naskiĝis en Trabzon, Otomana Imperio, la 1-an de oktobro 1866 - mortis en Masaĉuseco, Usono, la 7-an de oktobro 1947) estis armena artisto, pentristo kaj dizajnisto. Li estas plej konata pro siaj akvarelaĵoj de la arkitekturaj monumentoj de la mezepoka armena urbo Ani, kaj pro la desegnado de la valutoj kaj poŝtmarkoj de la Unua Armena Respubliko (1918-1920). Kiel rezulto de pli ol 20 jaroj dediĉitaj al arto, Fetvaĝjan produktis ne malpli ol 2.000 verkojn, el lucidaj krajonaj desegnoj al diligente precizaj akvarelaĵoj, kiuj montris historie signifajn preĝejojn, monaĥejojn, kapelojn kaj palacojn. Konsiderinda nombro de liaj aliaj verkoj ankaŭ estis portretoj de armenoj ĉe la fino de la 20-a jarcento.

## Galerio 

File:A._Fetvadjian._Mikayel_vardapet._Ani.jpg|Portreto de Mikajel Vartapet (1907)
File:A._Fetvadjian._Sea_wave.jpg|Mara ondo (1903)
File:Fetvadjian Ani cathedral 1905.jpg|Katedral de Anio (1905)
File:Fetvadjian the woman of sasun.jpg|Virino el Sasuno
File:ArmeniaP32-250Rubles-1919-donatedoy b.jpg|Demokratia Armena Respubliko, 250 rubloj
File:ArmeniaP30-50Rubles-1919-donatedoy b.jpg|Demokratia Armena Respubliko, 50 rubloj

Kategorio:Armenaj pentristoj
Kategorio:Otomanaj pentristoj
Kategorio:Otomanaj armenoj
Nikoghajos Buniatjan

**Nikoghajos BUNIATJAN** (naskiĝis la 24-an de aŭgusto 1878, Tbiliso, Rusa Imperio - mortis la 13-an de decembro 1943 en Moskvo, USSR), armena arkitekto, profesoro (1920). Li estis la unua grava arkitekto de Erevano (1924-1938).

Kategorio:Armenaj arkitektoj
Kategorio:Sovetiaj arkitektoj
Babken Arakeljan

**Babken Nikolaji ARAKELJAN** (armene: Բաբկեն Նիկոլայի Առաքելյան; n. en la Erevana Gubernio, la 1-an de februaro 1912 - m. en Erevano, la 16-an de aŭgusto 2004) estis armena historiisto kaj arkeologo. Li specialiĝis pri antikvaj kaj mezepokaj armenaj historio, kulturo kaj arto. Li diplomiĝis ĉe Erevana Ŝtata Universitato en 1938. Li estis profesoro kaj plena membro (akademiano) de la Armena Akademio de Sciencoj ekde 1974. Li gvidis la Instituton de Arkeologio kaj Etnografio inter 1959 kaj 1990.

Kategorio:Armenaj historiistoj
Kategorio:Armenaj arkeologoj
Kategorio:Sovetiaj arkeologoj
Kategorio:Sovetiaj historiistoj
Kategorio:Sovetianoj de la Dua Mondmilito
Simeon el Aparan

**Simeon Aparanc** aŭ **Simeon el Aparan** estis armena poeto kaj pedagogo de la 16a-a kaj 17-a jarcentoj. Post studado ĉe Vostan-lernejo, li instruis filozofion, teologion, gramatikon, poezion, historion,kaj literaturon en Metzop, Karin kaj Van. Li estis konsiderata kiel la plej elstara edukisto de sia tempo en Armenio. Pluraj manuskriptoj liaj pri instruado de armenaj infanoj konserviĝas en Matenadarano.
Nikolaj Tokarskij

**Nikolaj Miĥajloviĉ TOKARSKIJ** (6-an de decembro 1892, Sankt-Peterburgo - la 20-an de decembro 1977, Leningrado) estis sovetia arkitekto kaj historiisto pri arkitekturo kaj pri Armenaj studoj. Honorata Artisto de la Armena Soveta Socialisma Respubliko. Li partoprenis en la elfosadoj de Anio, Dvin kaj Amberd.

Li publikigis multajn verkojn pri la historio de la armena arkitekturo, inkluzive du fundamentajn librojn: "Arkitekturo de Antikva Armenio" kaj "Historio de Armena Arkitekturo de la 4a - 14-a Jarcentoj".

En 1940, Tokarskij proponis projekton por la konstruado de dua konstruaĵo sur Placo de la Respubliko, sed lia projekto ne estis efektivigita ĉar la konstruaĵo ne estis en harmonio kun la stilo de Aleksander Tamanjan. Kaj tiam lia dezajno estis konfidita al Samvel Safarjan.

Kategorio:Armenologoj

Kategorio:Sovetiaj orientalistoj
Kategorio:Historiistoj de arkitekturo
Edvard Mirzojan

**Edvard Mikajeli MIRZOAJN** (armene: Էդվարդ Միքայելի Միրզոյան; n. la 12-an de majo 1921 - m. la 5-an de oktobro 2012) estis armena komponisto. Edvard Mirzojan naskiĝis en Gori, Kartvelio. 

La komponaĵa produktado de Mirzojan estas relative malgranda sed sufiĉe distingita, kombinante gracian lirikismon kun intensa dramo. Kun ĝia formala strukturo kaj tona dizajno, lia stilo estis priskribita kiel novklasika, kun elementoj de armena populara kanto ĉiam ĉeestantaj. La Kvarteto de Mirzojan, Cello Sonato,  Simfonio por Kordoj kaj Timpanoj, kaj Epitafo por Ĉambra Orkestro fariĝis rimarkindaj aldonoj al la repertuaro.

Edvard Mirzojan estas entombigita en la panteono Komitas, kiu situas en la urbo Erevano.

Kategorio:Armenaj komponistoj
Kategorio:Sovetiaj komponistoj
Kategorio:Armenaj ateistoj
Kategorio:Sovetiaj komponistoj de filmomuziko
Kategorio:Kartvelaj armenoj
Kategorio:Armenaj muzikpedagogoj
Kategorio:Sovetiaj muzikpedagogoj
Kategorio:Sovetiaj klasikaj muzikistoj
Kategorio:Armenaj klasikaj muzikistoj
Kategorio:Kantverkistoj
59389 Oskarvonmiller

'*59389 *Oskarvonmiller'''* estas asteroido de la ĉefa asteroida zono malkovrita la  de la slovakaj astronomoj Leonard Kornoš kaj Juraj Tóth elde la Observatorio de Modra en Slovakio.

## Nomo 
Ĝi estis nomita en memoro de la germana inĝeniero Oskar von Miller (1855–1934), fondinto de la *Deutsches Museum* de Munkeno. Li administris kaj konstruis la tiame plej grandan altpreman  kaj proponis la unuan planetarian projekciilon en la mondo : MODEL I (1925). La nomo estis proponita de la *Deutsches Museum'' de Munkeno.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Leonard Kornoš
Kategorio:Astronomiaj objektoj malkovritaj en 1999
James Morier

**James Justinian MORIER** (n. la 15-an de aŭgusto 1782 - m. la 19-an de marto 1849) estis brita diplomato kaj verkisto. Li estas konata pro siaj romanoj pri la Kaĝar-dinastio en Irano, plej fame por la *Hajji Baba*-serio.

Pro la scio kaj konoj pri orienta vivo kaj moroj, li verkis plurajn amuzajn romanojn. La plej populara el tiuj estis *La aventuroj de Hajji Baba de Isfahano* (1824) kaj ĝia daŭrigo *La aventuroj de Hajji Baba de Isfahano en Anglio* (1828).

Kategorio:Britaj diplomatoj
Kategorio:Britaj verkistoj
Kategorio:Anoj de la Reĝa Societo de Londono
Aram Gharabekjan

**Aram Gharabekjan** (armene: Արամ Ղարաբեկյան, 4-an de julio 1955 - 10-an de januaro 2014) estis armeno el Irano, reĝisoro, iama Arta direktoro kaj Ĉefa direktoro de la Nacia Ĉambra Orkestro de Armenio. En 1983 li fondis kaj ĝis 1996 reĝisoris kaj direktis la *Boston SinfoNova Orchestra*.

Kategorio:Armenaj muzikistoj
Kategorio:Teherananoj
Kategorio:Iranaj armenoj